30 April is die 120ste dag van die jaar in die Gregoriaanse kalender (121ste in 'n skrikkeljaar). Daar is nog 245 dae in hierdie jaar. 313 – Romeinse keiser Licinius verenig die totale Oos-Romeinse Ryk onder sy heerskappy. 1344 – Pous Clemens VI maak Praag 'n aartsbisdom. 1436 – Hertog Friederich von Toggenburg sterf kinderloos. Die stryd oor sy nalatenskap gee aanleiding tot die Ou-Zürich-oorlog. 1728 – Pous Benedictus XIII stel Vincenzo Ludovico Gotti, O.P., titulêr verkose patriarg van Jerusalem en Leandro di Porzia, O.S.B.Cas., verkose biskop van Bergamo aan as kardinale. 1731 – Prospero Lorenzo Lambertini (later Pous Benedictus XIV) word aartsbiskop van Bologna. 1789 – George Washington lê 'n eed af om die eerste verkose President van die Verenigde State te word. 1798 – Slag van Wollerau.